《嵊邑周干办挽诗》
宋代·苏籀

嶷然衷塞懿，挟操亦人难。
唱第芝庭瑞，背城逋寇残。
倾殚副王命，畴曩入赀官。
遗事乡评著，嘉言邑里宽。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。